BIOGRAFIJA

Mirjana Ivana Stevanović rođena je 09.05.1970. godine u Smed. Palanci. Osnovnu školu je završila u Glibovcu, a srednju O.C. „Žikica Damnjanović“ kao đak generacije. Dobitnik je diplome „Vuk Karadžić“. Takođe u toku osnovnog i srednjeg obrazovanja je dobila niz diploma, priznanja (diploma „Branko Radičević“, „Janko Veselinović“, „Jovan Jovanović Zmaj“, „Tito revolucija i mir“, o završenoj omladinskoj političkoj školi, kao i o Pionirskoj školi samoupravljača). Više obrazovanje je stekla 1995. godine na Pravnom fakultetu u Kragujevcu. Fakultet za menadžment u Zaječaru, Univerzitet Megatrend završava 2001. godine i stiče zvanje diplomiranog ekonomiste. Stručni ispit je položila u Ministarstvu za državnu upravu i lokalnu samoupravu 24.02.2005. godine u Beogradu, po programu – Pravilnik o programu gradiva opšteg dela stručnog ispita za radnike sa visokom i višom školskom spremom zaposlenim u organima državne uprave Sl. Gl. RS br. 42/93. Magistraturu upisuje 2005. godine na istom fakultetu, a zvanje magistra ekonomskih nauka stiče 31.01.2009. godine – tema “Istraživanje uticajnih parametara na efektivnost biznis plana”. Prijavljuje doktorsku disertaciju 16.03.2009. godine na Fakultetu za menadžment u Zaječaru gde i doktorira na temi “Poreski sistem Srbije i njegova primena u praksi” 07.12.2011. godine i stiče zvanje doktora ekonomskih nauka.

Svoj radni vek je počela i radila u državnoj upravi sedamnaest godina gde je stekla bogato iskustvo i to posebno iz oblasti poreskog sistema i poreske politike. Od 1995. godine do 1997. radila je u Skupštini Opštine Smed. Palanka na mestu referenta. Od 1997. do 2002. godine radi u Republičkoj upravi javnih prihoda Odeljenja u Smed. Palanci na mestu inspektora. U periodu od 2003. do 2011. godine radi u Ministarstvu finansija Poreska uprava Beograd Filijala Smed. Palanka na mestu inspektora kancelarijske kontrole. Od 2012. godine počinje da radi na Visokoj poslovnoj školi strukovnih studija Čačak, na zameni, gde je i birana u zvanje profesora strukovnih studija. Školske 2013/2014 radi sa 90% radnog angažovanja na Visokoj poslovnoj školi strukovnih studija „Prof. dr Radomir Bojković“ Kruševac, a sa 10 % je angažovana 2013. godine na Visokoj školi za poslovnu ekonomiju i preduzetništvo u Beogradu, gde je i birana u zvanje docenta. Od 19.12.2016. radi na Visokoj poslovnoj školi strukovnih studija „Čačak“ u Beogradu. Na Fakultet za menadžment Sremski Karlovci Univerzitet Union Nikola Tesla prelazi 14.02.2017. gde je birana u zvanje vanrednog profesora. Od oktobra 2018. do oktobra 2020. radi honorarno na Alfa BK Univerzitetu, Fakultetu za finansije, bankarstvo i reviziju u Beogradu gde predaje javne finansije. U junu 2019 izabrana je za v.d. dekana Fakulteta za finansije, bankarstvo i reviziju Alfa BK Univerziteta do januara 2020. Od marta do oktobra 2020. predaje na Univerzitetu Slobomir P Bijeljina, Poreska akademija – predmet javne finansije i poreski i carinski sistemi. Od 02.06.2021. je na mestu v.d. direktora VPŠSS „Prof. dr Radomir Bojković“ Kruševac. Na Visoku školu za poslovnu ekonomiju i preduzetništvo u Beogradu prelazi 18.11.2021. gde je birana u zvanje redovnog profesora. Od 15 septembra 2022. je u radnom odnosu na Visokoj školi akademskih studija „Dositej“ Beograd.